સ્પેર પાર્ટસ અને વેચાણ પછીની સર્વિસ પૂરી પાડવામાં વેપાર ધોરણોનો ભંગ કરવા બદલ કોમ્પિટિશન કમિશન ઓફ ઈન્ડિયા (સીસીઆઈ)એ દેશની ટોચની ૧૪ કાર ઉત્પાદક કંપનીઓને રૃપિયા ૨૫૪૫ કરોડની પેનલ્ટી લગાડી છે. આ કંપનીઓના છેલ્લા ત્રણ વર્ષના સરેરાશ ટર્નઓવરની બે ટકા લેખે પેનલ્ટી સીસીઆઈનો ઓર્ડર પ્રાપ્ત થવાના ૬૦ દિવસની અંદર ચૂકવવાની રહેશે. સીસીઆઈ દ્વારા કરાયેલી વિગતવાર તપાસમાં આ કંપનીઓએ સ્થાનિક ઈક્વિપમેન્ટ સપ્લાયરો તથા સત્તાવાર ડીલરો સાથેના કરારનો ભંગ કર્યો હોવાનું જણાયું હતું. આ કંપનીઓએ બજારમાં પોતાના પ્રભુત્વનો દૂરુપયોગ કર્યો છે જેને કારણે બે કરોડ ગ્રાહકોને અસર થઈ છે.